Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 2. melléklet az 1/2010. (I. 8.) KHEM rendelethez
Paragraph Index: 1034

1. Megállási manõver Hajót és köteléket az 5.01 cikkben meghatározott feltétel szerint folyóvízben vagy álló vízben kijelölt víziút-szakaszon próbának kell alávetni annak bizonyítására, hogy a hajó vagy kötelék folyásiránnyal szemben történõ haladáskor, horgonyvetés nélkül, kizárólag a hajtó rendszere használatával megállíthatók. A megállási manõvert az 1. ábra szerint kell végrehajtani. A próba akkor kezdhetõ, amikor a hajó a vízhez viszonyított sebessége a lehetõ legpontosabban a 13 km/h körüli értéken stabilizálódik, s ekkor az egyenletes sebességgel haladó hajó fõgépét „elõremeneti” irányból „hátramenetbe” kell vezérelni (A pont: az „állj” parancs kiadása). A próba akkor fejezõdik be, amikor a hajó a parthoz viszonyítottan álló helyzetbe kerül (E pont: v = 0 a parthoz viszonyítva, vagy D pont: = E pont: v = 0 a vízhez viszonyítva és a parthoz viszonyítva, amennyiben a megállási manõvert álló vízben hajtják végre). Ha a megállási próbát folyóvízben hajtják végre, akkor a vízhez viszonyított megállás helyzetét és idõpontját is fel kell jegyezni (a hajó az áramlás sebességével mozog; D pont: v = 0 a vízhez viszonyítva). A mért adatokat az 1. táblázatban szereplõ ábra szerinti jelentésbe kell foglalni. A megállási manõver végrehajtása elõtt a nem változó adatokat be kell írni az ûrlap megfelelõ rovataiba. A víz átlagos áramlási sebességét a hajóútban (vSTR) lehetõség szerint a hajó sebességmérõ készüléke által mért érték leolvasásával, vagy ennek hiányában vízen lebegõ tárgyhoz viszonyított sebesség mérésével kell megállapítani, és ezt az értéket be kell jegyezni a jelentésbe. Az áramlásmérõ készülék elvileg használható a hajó vízhez viszonyított sebességének a megállási manõver során történõ megállapítására, így a fenti eljárásban ismertetett módon fel lehet jegyezni sebességváltozást tükrözõ adatokat.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes